open-index/open-wikipedia-markdown huggingface dataset:
เอเชียนคัพ รุ่นอายุไม่เกิน 23 ปี 2026 รอบชิงชนะเลิศ

**เอเชียนคัพ รุ่นอายุไม่เกิน 23 ปี 2026 รอบชิงชนะเลิศ** () เป็นนัดการแข่งขันฟุตบอลเพื่อตัดสินหาผู้ชนะเลิศเอเชียนคัพ รุ่นอายุไม่เกิน 23 ปี 2026 การแข่งขันจะจัดขึ้นในวันที่ 24 มกราคม ค.ศ. 2026 ที่สนามกีฬาพรินซ์อับดุลลาห์ อัลไฟซัลสปอร์ตส์ซิตีในญิดดะฮ์ การแข่งขันเป็นการพบกันระหว่างจีนกับญี่ปุ่น ผู้ชนะจากรอบรองชนะเลิศ

ญี่ปุ่นชนะในรอบชิงชนะเลิศด้วยผลการแข่งขัน 4–0 ชนะเลิศเป็นสมัยที่สองติดต่อกัน และเป็นสมัยที่สามในประวัติศาสตร์การเข้าร่วมการแข่งขันของพวกเขา

## เส้นทางสู่รอบชิงชนะเลิศ

### จีน
จีนเข้าสู่การแข่งขันด้วยการเป็นรองชนะเลิศที่ดีที่สุดในรอบคัดเลือก พวกเขาได้รับการจับสลากให้อยู่ในกลุ่ม ดี ร่วมกับอิรัก ออสเตรเลีย และไทย แม้ว่าจีนจะตกรอบแบ่งกลุ่มทุกครั้งในการแข่งขันครั้งก่อน ๆ แต่ในครั้งนี้ จีนกลับไม่แพ้ใครเลยในรอบแบ่งกลุ่ม โดยชนะออสเตรเลียด้วยประตูเดียวของเผิง เสี่ยว และเสมอกับอิรักและไทยแบบไม่มีประตู ทำให้จบด้วยตำแหน่งรองชนะเลิศของกลุ่ม 

จีนพบกับอุซเบกิสถานในรอบก่อนรองชนะเลิศ ซึ่งเป็นอดีตผู้ชนะเลิศและรองชนะเลิศสองสมัยติดต่อกัน ทั้งสองทีมไม่สามารถทำประตูได้ใน 120 นาที ทำให้การแข่งขันต้องตัดสินด้วยการดวลจุดโทษ การเตะลูกโทษ 5 ครั้งแรกเข้าประตูทั้งหมด ทำให้จีนนำ 3–2 ก่อนเบครุซ คาริมอฟ และหยาง ฮาวหยู จะเตะลูกโทษพลาด หลังจาก ลี่ เฮา ปฎิเสธลูกโทษของดิลชอด อับดุลลาเยฟ ไว้ได้ ก่อนที่ วัง ป๋อหาว เตะลูกโทษตัดสินชัยชนะให้ทีมจากเอเชียตะวันออกผ่านเข้ารอบรองชนะเลิศเป็นครั้งแรกในประวัติศาสตร์ จีนกลายเป็นทีมแรกที่ทำประตูได้เพียงประตูเดียวแล้วผ่านเข้ารอบรองชนะเลิศ พวกเขาพบกับเวียดนาม ซึ่งเป็นอดีตรองชนะเลิศเมื่อค.ศ. 2018 ในรอบรองชนะเลิศ จีนแสดงให้เห็นถึงเกมรุกที่ทรงพลังในการแข่งขันกับทีมจากเอเชียตะวันออกเฉียงใต้ ซึ่งแตกต่างจากนัดก่อนหน้านี้ จีนไม่เสียประตูและทำได้ 3 ประตูจากเผิง เสี่ยว, เซียง ยู่หวาง และหวัง ยู่ตง ทำให้จีนผ่านเข้าสู่รอบชิงชนะเลิศเป็นครั้งแรกในประวัติศาสตร์ของการแข่งขัน

### ญี่ปุ่น
ญี่ปุ่นเข้าสู่การแข่งขันด้วยการเป็นผู้ชนะเลิศกลุ่มบีในรอบคัดเลือก พวกเขาได้รับการจับสลากให้อยู่ในกลุ่ม บี ร่วมกับกาตาร์ สหรัฐอาหรับเอมิเรตส์ และซีเรีย ญี่ปุ่นซึ่งเป็นแชมป์เก่าครองความได้เปรียบในกลุ่มด้วยการชนะ 3 นัดติดต่อกัน ทำได้ 10 ประตู และไม่เสียประตูเลย ญี่ปุ่นยังเป็นทีมแรกที่ผ่านเข้ารอบก่อนรองชนะเลิศของการแข่งขันได้หลังจากลงเล่นเพียงสองนัดเท่านั้น

ญี่ปุ่นพบกับจอร์แดนในรอบก่อนรองชนะเลิศ โดยเป็นนัดที่ยากลำบากสำหรับแชมป์เก่า เมื่อพวกเขาปล่อยให้จอร์แดนขึ้นนำในนาทีที่ 30 จากประตูของ อาลี อะไซเซห์ ซึ่งเป็นครั้งแรกที่พวกเขาเสียประตูในการแข่งขันครั้งนี้ แต่จอร์แดนทำเข้าประตูตัวเองในเวลาเพียงห้านาทีหลังจากเริ่มครึ่งหลัง โดยที่ อนาส อัลคฮับ ลื่นล้มโดยไม่ได้ตั้งใจขณะที่ ชูซูเกะ ฟูรูยะ กำลังทำประตู ทำให้ผลประตูเสมอกัน ทั้งสองทีมไม่สามารถทำประตูได้ในช่วงเวลาที่เหลืออยู่ และช่วงต่อเวลาพิเศษ ทำให้การแข่งขันต้องตัดสินด้วยการดวลจุดโทษ ญี่ปุ่นชนะการดวลจุดโทษ 4–2 และผ่านเข้ารอบรองชนะเลิศ หลังจากปฎิเสธลูกโทษของ โมฮัมหมัด ทาฮา และโมฮัมหมัด อัลชัตติ ได้สำเร็จ ญี่ปุ่นพบกับเกาหลีใต้ในรอบรองชนะเลิศ ญี่ปุ่นทำได้เพียงประตูเดียวจาก ไคโตะ โคอิซูมิ ในนาทีที่ 36 และรักษาผลการแข่งขันไว้ได้จนจบเกมและเข้าสู่รอบชิงชนะเลิศ

## รายละเอียด




## หมายเหตุ

## อ้างอิง

## แหลางข้อมูลอื่น
*

รอบชิงชนะเลิศ
2026
รุ่นอายุไม่เกิน 23 ปี รอบชิงชนะเลิศ
เอล์มเฮิสต์ (รัฐอิลลินอย)

**เอล์มเฮิสต์** () เป็นเมืองที่ตั้งอยู่ในเทศมณฑลดูเพจและเทศมณฑลคุก ในรัฐอิลลินอย, สหรัฐอเมริกา เป็นชานเมืองทางตะวันตกของชิคาโก จากข้อมูลสำมะโนประชากรปี 2020 จำนวนประชากรอยู่ที่ 45,786 คน

## อ้างอิง

## แหล่งข้อมูลอื่น

* 

หมวดหมู่:เมืองในรัฐอิลลินอย
สู้สุดใจทนายอาสา

***สู้สุดใจทนายอาสา*** () เป็นละครโทรทัศน์เกาหลีใต้แนวกฎหมาย ปี ค.ศ. 2025–2026 เขียนบทโดยมุูน ยู-ซ็อก กำกับโดยคิม ซ็อง-ยุน และแพ็ก ซัง-ฮุน  นำแสดงโดยช็อง คย็อง-โฮ, โซ จู-ย็อน, อี ยู-ย็อง, ยุน นา-มู, ซ็อง ฮเย-ว็อน และคัง ฮย็อง-ซ็อก ละครเรื่องนี้เล่าเรื่องของผู้พิพากษาผู้มีความสามารถสูงแต่หยิ่งยโส ซึ่งถูกบีบให้ต้องผันตัวมาเป็นทนายอาสา ออกอากาศตอนแรกทางช่องทีวีเอ็นเมื่อวันที่ 6 ธันวาคม ค.ศ. 2025 โดยออกอากาศทุกวันเสาร์และวันอาทิตย์ เวลา 21:10 น. (เวลามาตรฐานเกาหลี) นอกจากนี้ยังสามารถรับชมแบบสตรีมมิงผ่านทางเน็ตฟลิกซ์

## เรื่องย่อ
คัง เดวิด อดีตผู้พิพากษาที่ผันตัวมาเป็นทนายอาสา มีทุกอย่างครบ: ชื่อเสียง ภาพลักษณ์ที่สมบูรณ์แบบ และผู้ติดตามจำนวนมากในโซเชียลมีเดีย แต่ชีวิตของเขา ซึ่งขับเคลื่อนด้วยความทะเยอทะยานและวัตถุนิยม กลับพลิกผันอย่างไม่คาดคิด ทำให้เขาต้องเริ่มต้นใหม่ในฐานะทนายอาสา

## นักแสดง
* ช็อง คย็อง-โฮ รับบท คัง เดวิด
** พัก ยุน-โฮ รับบท เดวิด (วัยรุ่น)
** ชเว แจ-ยุน รับบท เดวิด (วัยเด็ก)
: อดีตผู้พิพากษาที่ผันตัวมาเป็นทนายความอาสา
* โซ จู-ย็อน รับบท พัก กี-พึม
** คิม แท-ย็อน รับบท กี-พึม (วัยเด็ก)
: ผู้เชี่ยวชาญด้านกฎหมายที่ได้รับความชื่นชมจากความรู้เชิงลึก

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2568
หมวดหมู่:ละครโทรทัศน์ภาษาเกาหลีที่ออกอากาศเฉพาะเน็ตฟลิกซ์ในต่างประเทศ
หมวดหมู่:ละครโทรทัศน์แนวกฎหมายในคริสต์ทศวรรษ 2020
หมวดหมู่:ละครโทรทัศน์แนวกฎหมายเกาหลีใต้
หมวดหมู่:ละครโทรทัศน์เกาหลีใต้เกี่ยวกับทนายความ
หมวดหมู่:ละครโทรทัศน์ช่องทีวีเอ็น
ประเทศนามิเบียในพาราลิมปิกฤดูร้อน 2008

**[[ประเทศนามิเบีย]]**ส่งนักกีฬาเข้าแข่งใน**[[พาราลิมปิกฤดูร้อน 2008]]** ที่ปักกิ่ง ประเทศจีน จากข้อมูลทางการระบุว่า ตัวแทนประเทศคนเดียวคือ Reginald Benade ผู้เข้าแข่งประเภทกรีฑาและได้เหรียญทองแดงในประเภท discus throw

## ดูเพิ่ม
*ประเทศนามิเบียในกีฬาพาราลิมปิก
*ประเทศนามิเบียในโอลิมปิกฤดูร้อน 2008

## อ้างอิง

## แหล่งข้อมูลอื่น
*International Paralympic Committee
ตำบลนาโต๊ะหมิง

**นาโต๊ะหมิง** เป็นตำบลในอำเภอเมืองตรัง จังหวัดตรัง ปัจจุบันอยู่ในความดูแลขององค์การบริหารส่วนตำบลนาโต๊ะหมิงตั้งแต่ปี พ.ศ. 2539   

## ที่ตั้งและอาณาเขต
ตำบลนาโต๊ะหมิง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลหนองตรุด และตำบลบางรัก
* **ทิศตะวันออก** ติดต่อกับตำบลควนปริง และตำบลควนธานี (อำเภอกันตัง)
* **ทิศใต้** ติดต่อกับตำบลโคกยาง (อำเภอกันตัง)
* **ทิศตะวันตก** ติดต่อกับตำบลนาเมืองเพชร (อำเภอสิเกา) และตำบลเขาวิเศษ (อำเภอวังวิเศษ)

## การปกครองส่วนภูมิภาค

### การปกครองส่วนภูมิภาค
ตำบลนาโต๊ะหมิงแบ่งพื้นที่การปกครองออกเป็น 6 หมู่บ้าน ได้แก่

* **หมู่ที่ 1** บ้านนาโต๊ะหมิง
* **หมู่ที่ 2** บ้านโคกหว้าน
* **หมู่ที่ 3** บ้านห้วยเหรียง
* **หมู่ที่ 4** บ้านทำเล
* **หมู่ที่ 5** บ้านพรุท่อม
* **หมู่ที่ 6** บ้านควนสระแก้ว

## อ้างอิง

นาโต๊ะหมิง
นาโต๊ะหมิง
รหัสไอพี

**รหัสไอพี** ( เป็นตัวบ่งบอกความทนทนของอุปกรณ์ต่อน้ำและฝุ่น มาตรฐานนี้กำหนดโดยคณะกรรมาธิการระหว่างประเทศว่าด้วยมาตรฐานสาขาอิเล็กทรอเทคนิกส์ภายใต้มาตรฐานสากล IEC 60529 ซึ่งจัดจำแนกและระบุหลักเกณฑ์สำหรับการจัดสร้างห่อหุ้มของอุปกรณ์และหรือตู้ไฟฟ้าให้รองรับต่อการบุกรุก ฝุ่น การสัมผัสโดยบังเอิญ และน้ำ ในสหภาพยุโรปได้รับการเผยแพร่โดย European Committee for Electrotechnical Standardization (CENELEC) ภายใต้ชื่อ EN 60529

ในรหัสไอพีมาตรฐานจะไม่มีเครื่องหมายยัติภังค์ ดังนั้น IPX-8 (ตัวอย่าง) จึงเป็นรหัสไอพีที่ไม่ถูกต้อง

## ความหมายของรหัส

ตารางต่อไปนี้แสดงความหมายของแต่ละหลักหรืออักขระในรหัสไอพี

### ตัวเลขหลักแรก: การป้องกันอนุภาคของแข็ง
ตัวเลขหลักแรกระบุระดับการป้องกันที่เปลือกหุ้มให้ไว้ต่อการเข้าถึงชิ้นส่วนที่เป็นอันตราย (เช่น ตัวนำไฟฟ้า ชิ้นส่วนที่เคลื่อนไหว) และการแทรกซึมของวัตถุแปลกปลอมที่เป็นของแข็ง 

### ตัวเลขหลักที่สอง: การป้องกันของเหลวซึมผ่าน
ตัวเลขหลักที่สองบ่งบอกถึงระดับการป้องกันของเหลวของอุปกรณ์ ตัวเลขหลักที่สองระบุระดับการป้องกันที่เปลือกหุ้มให้ไว้ต่อการแทรกซึมของน้ำที่เป็นอันตราย การจัดอันดับการป้องกันการแทรกซึมของน้ำจะไม่สะสมเกินกว่า IPX6 อุปกรณ์ที่เป็นไปตาม IPX7 (ครอบคลุมการจุ่มน้ำ) ไม่จำเป็นต้องเป็นไปตาม IPX5 หรือ IPX6 (ครอบคลุมการสัมผัสกับน้ำจากหัวฉีด) อุปกรณ์ที่ผ่านการทดสอบทั้งสองแบบจะระบุโดยการแสดงทั้งสองการทดสอบคั่นด้วยเครื่องหมายทับ เช่น IPX5/IPX7 
 
(การทดสอบทั้งหมดที่มีตัวอักษร "K" ถูกกำหนดโดย ISO 20653 (ซึ่งมาแทน DIN 40050-9) และไม่พบใน IEC 60529 ยกเว้น IPx9 ซึ่งเหมือนกับการทดสอบน้ำ IP69K)

### ตัวอักษรเสริม (ไม่จำเป็นต้องระบุ)
สำหรับการป้องกันที่มีความเพาะเพิ่มเติมดังต่อไปนี้:

อักษร K ใช้ใน ISO 20653 (ทดแทน DIN 40050-9) และไม่อยู่ใน IEC 60529.

## อ้างอิง

## แหล่งข้อมูลอื่น

* 2004 version of the standard

หมวดหมู่:เครื่องหมายรับรอง
หมวดหมู่:กล่องไฟฟ้า
หมวดหมู่:มาตรฐานไออีซี
เทศมณฑลคุก (รัฐอิลลินอย)

**เทศมณฑลคุก** () เป็นเทศมณฑลที่มีประชากรมากที่สุดในรัฐอิลลินอย และเป็นเทศมณฑลที่มีประชากรมากเป็นอันดับสองในสหรัฐอเมริกา รองจากเทศมณฑลลอสแอนเจลิส รัฐแคลิฟอร์เนีย โดยมีจำนวนประชากร 5,275,541 คน และมากกว่าร้อยละ 40 ของประชากรทั้งหมดในรัฐอิลลินอยพักอาศัยในเทศมณฑลนี้ ที่ตั้งเทศมณฑลคือชิคาโก ซึ่งเป็นเมืองที่มีประชากรมากที่สุดในรัฐอิลลินอย และเป็นเมืองที่มีประชากรมากเป็นอันดับสามของสหรัฐอเมริกา เทศมณฑลแห่งนี้ตั้งอยู่ใจกลางเขตมหานครชิคาโก

เทศมณฑลคุกได้รับการจัดตั้งขึ้นในปี ค.ศ. 1831 และตั้งชื่อตามเดเนียล โปป คุก รัฐบุรุษในยุคแรกของรัฐอิลลินอย เทศมณฑลมีขอบเขตตามที่ปรากฏในปัจจุบันตั้งแต่ปี ค.ศ. 1839 ภายในหนึ่งศตวรรษ เทศมณฑลคุกมีจำนวนประชากรเพิ่มขึ้นอย่างรวดเร็ว จากชุมชนการค้าที่มีประชากรประมาณ 600 คน เป็นประมาณ 4,000,000 คน เทียบเท่ากับจำนวนประชากรของกรุงปารีส ประเทศฝรั่งเศส ในช่วงภาวะเศรษฐกิจตกต่ำครั้งใหญ่ และเทศมณฑลคุกมีจำนวนประชากรอยู่อาศัยมากที่สุดในรัฐอิลลินอยตั้งแต่ช่วงครึ่งแรกของคริสต์ศตวรรษที่ 20 เป็นต้นมา

## อ้างอิง

## แหล่งข้อมูลอื่น

* Cook County Government Website
* ''Encyclopedia of Chicago'' (2004), comprehensive coverage of city and suburbs, past and present

หมวดหมู่:เทศมณฑลในรัฐอิลลินอย
โทจิงิ

**โทจิงิ** () อาจหมายถึง
* จังหวัดโทจิงิ
* เมืองโทจิงิ - เมืองในจังหวัดโทจิงิ

หมวดหมู่:หน้าแก้ความกำกวมชื่อสถานที่
จู เจี้ยนผิง

**จู เจี้ยนผิง** ( 213 – ป. ค.ศ. 220) เป็นผู้เชี่ยวชาญในด้านโหงวเฮ้งและม้า ซึ่งชื่อเสียงของเขาทำให้ได้ไต่เต้าสู่ราชสำนักของขุนศึกโจโฉในราชวงศ์ฮั่นตะวันออก และในการประชุมแก่โจผี จักรพรรดิวุยก๊กในอนาคต เขาได้ทำนายชะตาชีวิตของบุคคลสำคัญต่าง ๆ ที่นั่น ซึ่งว่ากันว่าแทบจะไม่ผิดพลาดเลย

## ชีวิต
จู เจี้ยนผิงมาจากเพ่ย์จฺวิ้น เชาสร้างชื่อเสียงจากทักษะในด้านโหงวเฮ้งที่กล่าวกันว่าไม่เคยผิดพลาดเลย และใน ค.ศ. 213 โจโฉผู้ดำรงตำแหน่งเว่ย์กง แต่งตั้งจู เจี้ยนผิงเข้าในราชสำนัก เขากลายเป็นเพื่อนกับซุนฮิวและจงฮิวที่ถามจู เจี้ยนผิงให้อ่านโหงวเฮ้ง คำทำนายเตือนว่า แม้ว่าซุนฮิวอายุน้อยกว่า (จงฮิวเกิดใน ค.ศ. 151 ส่วนซุนฮิวเกิดใน ค.ศ. 157) จงฮิวจะเป็นคนเดียวที่เหลืออยู่ดูแลบ้านของซุนฮิว จงฮิวพูดติดตลกว่าสิ่งที่เขาจะทำก็แค่จัดการเรื่องการแต่งงานให้กับสนมของซุนฮิว แต่หลังจากที่ซุนฮิวเสียชีวิตใน ค.ศ. 214 จงฮิวครุ่นคิดถึงเรื่องตลกนั้น ในขณะที่เขากำลังมองหาคู่ครองให้กับสนมอยู่ จงฮิวเขียนว่า ฝีมือของจู เจี้ยนผิงนั้นเหนือกว่าบุคคลสำคัญในอดีต เช่น Tang Ju หมอโหงวเฮ้งสมัยยุครณรัฐ และ Xu Fu หมอดูสมัยราชวงศ์ฮั่น

จู เจี้ยนผิงมีความชำนาญเรื่องม้าเช่นกัน วันหนึ่งเมื่อเห็นม้าตัวหนึ่งถูกเตรียมไว้สำหรับโจผีในลานพระราชวัง จู เจี้ยนผิงจึงเตือนโจผีว่าม้าตัวนั้นคงอยู่ไม่ถึงวัน เมื่อโจผีพยายามทรงม้า ม้าตัวนั้นเกิดตื่นตกใจกับฉลองพระองค์ที่มีกลิ่นหอมของโจผีและกัดพระชานุของโจผี โจผีทรงพิโรธมากและทรงสั่งให้ฆ่าม้าตัวนั้น

จู เจี้ยนผิงเสียชีวิตในศักราช*[[อ้วยโช่]]*ในรัชสมัยของโจผี ซึ่งหมายความว่าเขาเสียชีวิตในช่วง ค.ศ. 220–226

## การทำนายการรวมตัวของโจผี

## การวิจารณ์
ตันซิ่วจัดให้จู เจี้ยนผิงเป็นผู้เชี่ยวชาญเชิงเทคนิคร่วมกับฮัวโต๋, ตู้ ขุย, กวนลอ และ Zhou Xuan ที่มีทักษะเหนือธรรมดาในศาสตร์ที่พวกเขาเลือก โดยมีความเชี่ยวชาญในด้านความลึกลับและความลึกซึ้ง ความแม่นยำในการตีความความฝันของโจว เซฺวียนนั้นเทียบได้กับทักษะการดูโหงวเฮ้งของเจี้ยนผิง

## หมายเหตุ

## อ้างอิง

* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* De Woskin, Kenneth J. (1983) *Doctors, Diviners, and Magicians of Ancient China: Biographies of Fang-shih*. Columbia University Press.  pp.134-137

หมวดหมู่:ข้าราชการของโจโฉ
ตำบลนาพละ

**นาพละ** เป็นตำบลในอำเภอเมืองตรัง จังหวัดตรัง ปัจจุบันอยู่ในความดูแลขององค์การบริหารส่วนตำบลนาพละตั้งแต่ปี พ.ศ. 2539 เป็นที่ตั้งของแหล่งโบราณคดีนาพละซึ่งพบอาคารโบราณสถาน 2 หลังและสถูปดินเผาอายุนับพันปี สันนิษฐานว่าสร้างขึ้นเนื่องในศาสนาพุทธ**' พร้อมเครื่องถ้วยโบราณ ฯลฯ  

== ที่ตั้งและอาณาเขต ==
ตำบลนาพละ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลน้ำผุด
* **ทิศตะวันออก** ติดต่อกับตำบลนาหมื่นศรี ([[อำเภอนาโยง]])
* **ทิศใต้** ติดต่อกับตำบลนาโยงใต้
* **ทิศตะวันตก** ติดต่อกับตำบลบ้านโพธิ์

== ประวัติ ==
นาพละ ใน[[อาณาจักรอยุธยา|สมัยกรุงศรีอยุธยา]]ได้ประกาศกัลปนาวัดในหัว[[จังหวัดพัทลุง|เมืองพัทลุง]]และ[[นครศรีธรรมราช]] ซึ่งตำนานเมืองพัทลุงกล่าวว่า วัดที่ขึ้นกับวัดสทังและวัดเขียนบางแก้วมีจำนวน 298 วัด รวมทั้ง[[วัดพระพุทธสิหิงค์]]และ[[วัดพระงาม (จังหวัดตรัง)|วัดพระงาม]] การประกาศกัลปนาเป็นเรื่องที่พระมหากษัตริย์ทรงอุทิศไร่นาอันเป็นของหลวงให้แก่พระสงฆ์ในพุทธศาสนา ซึ่งในเพลา[[วัดพระบรมธาตุเจดีย์เขียนบางแก้ว|วัดเขียนบางแก้ว]]ฉบับหนึ่งกล่าวถึงวัดพระพุทธสิหิงค์ไว้ว่า 

''"วัดพระศรีหึง มหาโพธฺโมลีเป็นหัววัด หมื่นพัดเจดีย์เป็นนายอนาพยาบาล มีข้าพระเจ็ดหัวงาน นางทองหัวงาน ๑ นางพรมหัวงาน ๑ นางพัดหัวงาน ๑ นางเพาแก้วหัวงาน ๑ นางทองดีหัวงาน ๑ นางออนจันหัวงาน ๑ นางรัดทองหัวงาน ๑"''

หัวงานของวัดพระพุทธสิหิงค์อยู่ทางฝั่งขวาของคลองนางน้อยตามที่ตั้งวัด คงจะเรียกชื่อชุมชนกัลปนาของวัดกันว่า "นาพระ" ตั้งแต่สมัยนั้น ต่อมา พ.ศ. 2355 ในทำเนียบกรมการเมืองของเก่ากล่าวถึงบ้านนาพระ ว่ามี 9 เรือนอยู่ใกล้กับบ้านหัวเขา บ้านนางน้อย เมื่อมีพระราชบัญญัติปกครองท้องที่ฉบับแรก พ.ศ. 2440 บ้านรวมกันเป็นตำบล ซึ่งพบว่าต่อมา พ.ศ. 2459 ทางราชการได้สำรวจและจัดทำแผนที่หัวเมือง มีชื่อว่าบ้าน "นาพละ" ตำบลนางน้อย อยู่ในตำแหน่งนาพละปัจจุบัน ชื่อนาพละคงเขียนเปลี่ยนไปจากการสำรวจทำแผนที่ในครั้งนั้น ต่อมาทางราชการมีการปรับปรุงเขตตำบลกันใหม่ทำให้บริเวณนี้ได้ชื่อว่า ''นาพละ''  

== การปกครองส่วนภูมิภาค ==

=== การปกครองส่วนภูมิภาค ===
ตำบลนาพละแบ่งพื้นที่การปกครองออกเป็น 10 [[หมู่บ้าน]] ได้แก่

* **หมู่ที่ 1** บ้านนาพละ
* **หมู่ที่ 2** บ้านหนองช้าง
* **หมู่ที่ 3** บ้านไสหยี
* **หมู่ที่ 4** บ้านนางน้อย
* **หมู่ที่ 5** บ้านยางงาม
* **หมู่ที่ 6** บ้านหัวถนน
* **หมู่ที่ 7** บ้านหนักตอ
* **หมู่ที่ 8** บ้านหนองเรี้ย
* **หมู่ที่ 9** บ้านหนองนนท์
* **หมู่ที่ 10''' บ้านหนองแสง

## อ้างอิง

นาพละ
นาพละ
อันจิ อิวาตะ

**อันจิ อิวาตะ** (, เกิด 17 มกราคม 2006) เป็นนักพากย์ชาวญี่ปุ่น เกิดที่โตเกียว สังกัดอะตอมมิกมังกี

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2549
หมวดหมู่:บุคคลจากมหานครโตเกียว
หมวดหมู่:นักพากย์ชายชาวญี่ปุ่น
โคนัตสึ ฮิราบายาชิ

โคนัตสึ ฮิราบายาชิ (, เกิด 27 สิงหาคม 2004)เป็นนักพากย์หญิงชาวญี่ปุ่น เกิดที่จังหวัดไอจิ สังกัดอะตอมมิกมังกี

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักพากย์หญิงชาวญี่ปุ่น
กาฬวิฬาร์ อาถรรพ์ปีศาจแมวดำ

***กาฬวิฬาร์ อาถรรพ์ปีศาจแมวดำ*** () เป็นภาพยนตร์ไทยแนวลึกลับสยองขวัญเหนือธรรมชาติ ที่ออกฉายในปี พ.ศ. 2569 ประพันธ์โดย ธรากร กำกับโดย อนุวัฒน์ ถนอมรอด ภาพยนตร์ได้นำเสนอความเชื่อเกี่ยวกับแมวดำและอาถรรพ์ของหมู่บ้านต้องคำสาป และการหายตัวไปอย่างลึกลับของหญิงสาว นำแสดงโดย แอนน่า กลึคส์, อินทัช เหลียวรักวงศ์, เวนย์ ฟอลโคเนอร์, ณัฐนี สิทธิสมาน มีกำหนดฉายวันแรกในวันที่ 5 กุมภาพันธ์ พ.ศ. 2569

## เนื้อเรื่อง
หลังจาก **แคนดี้** พี่สาวของ **เคน** หายตัวไปอย่างลึกลับเป็นเวลาสามปี เคนจึงขอความช่วยเหลือจากกลุ่มเพื่อนในชมรมคนรักแมวเพื่อติดตามหาเบาะแส การสืบค้นนำพาไปยัง **หมู่บ้านผาแมวดำ** ซึ่งเป็นสถานที่ที่แคนดี้หายตัวไป

ในการเดินทางครั้งนี้ เคนเดินทางร่วมกับ **ซาร่า**, **ดีน** และเพื่อนร่วมชมรม โดยซาร่านำแมวดำชื่อนิลติดตัวไปด้วย ชาวบ้านในพื้นที่มีความเชื่อว่าแมวดำเป็นลางร้ายและเกี่ยวข้องกับเหตุการณ์อาถรรพ์ ระหว่างการเดินทางได้เกิดเหตุการณ์ผิดปกติและความสยองขวัญอย่างต่อเนื่อง จนนำไปสู่การเปิดเผยความจริงที่ส่งผลกระทบต่อกลุ่มผู้เดินทางทั้งหมด

## นักแสดง
### นักแสดงหลัก
* แอนน่า กลึคส์ รับบท ซาร่า
* อินทัช เหลียวรักวงศ์ รับบท ดีน
* จักรพงษ์ วชิรอัครโยธิน รับบท เคน
* เวนย์ ฟอลโคเนอร์ รับบท พ่อเฒ่า
* ณัฐนี สิทธิสมาน รับบท แม่เฒ่า

### นักแสดงสมทบ
* สุทธิรักษ์ ศรีทองกุล รับบท บิ๊ก
* ตะวัลย์ นวนนุกุล รับบท ตั้ม
* ณัฐฐิญา วอหา รับบท จิน่า
* เสกรัก ชัยศรศรายุทธ รับบท อาทิตย์
* ลลิฉัตร์ วราวิโรจน์พล รับบท ลดาว
* ภัทรวดี เอี่ยมศุภโชค
* วรัญรดา อร่าม

## การประชาสัมพันธ์
ในวันที่ 11 พฤศจิกายน พ.ศ. 2567 ได้มีการบวงสรวงเปิดตัวภาพยนตร์อย่างเป็นทางการ ณ โชว์มีเดีย ไทยแลนด์ อำเภอบางใหญ่ จังหวัดนนทบุรี

## อ้างอิง

## แหล่งข้อมูลอื่น

หมวดหมู่:ภาพยนตร์ไทยที่ออกฉายในปี พ.ศ. 2569
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์ที่กำกับโดย อนุวัฒน์ ถนอมรอด
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์สยองขวัญไทย
ไดแอนน์ วีสต์

**ไดแอนน์ เอเวอลีน วีสต์** ( ; เกิด 28 มีนาคม ค.ศ. 1948) เป็นนักแสดงชาวอเมริกัน เธอได้รับรางวัลออสการ์สาขานักแสดงสมทบหญิงยอดเยี่ยม 2 รางวัล จากภาพยนตร์เรื่อง *Hannah and Her Sisters* ในปี 1986 และ *Bullets Over Broadway* ในปี 1994 (ทั้งสองเรื่องกำกับโดย วูดดี อัลเลน) รางวัลลูกโลกทองคำ 1 รางวัล จากภาพยนตร์เรื่อง *Bullets Over Broadway* รางวัลไพรม์ไทม์เอมมี สาขานักแสดงรับเชิญหญิงยอดเยี่ยมในซีรีส์ดรามา ในปี 1997 จากเรื่อง *Road to Avonlea* และ รางวัลไพรม์ไทม์เอมมี สาขานักแสดงสมทบหญิงยอดเยี่ยมในซีรีส์ดรามา ในปี 2008 จากเรื่อง *In Treatment* นอกจากนี้ เธอยังได้รับการเสนอชื่อเข้าชิงรางวัลออสการ์ จากภาพยนตร์เรื่อง *Parenthood* ในปี 1989 อีกด้วย

## อ้างอิง

หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2491
ไมก์ นิโคลส์

**ไมก์ นิโคลส์** (; 6 พฤศจิกายน ค.ศ. 1931 – 19 พฤศจิกายน ค.ศ. 2014) เป็นผู้กำกับภาพยนตร์และละครเวทีและนักแสดงตลก ชาวอเมริกัน เขาทำงานในหลากหลายแนว  เขาเป็นหนึ่งใน 21 คนที่ได้รับรางวัลบันเทิงที่สำคัญของอเมริกาครบทั้ง 4 รางวัล ได้แก่ เอมมี แกรมมี ออสการ์ และโทนี (EGOT) เกียรติยศอื่น ๆ ของเขารวมถึง รางวัลแบฟตา 3 รางวัล, ได้รับการเทิดทูลเกียรติงานลินคอล์นเซนเตอร์กาลา ในปี 1999, เหรียญศิลปะแห่งชาติ (National Medal of Arts) ในปี 2001, รางวัลเกียรติยศจากเคนเนดีเซนเตอร์ ในปี 2003 และ รางวัลประสบความสำเร็จตลอดช่วงชีวิตจาก AFI ในปี 2010 ภาพยนตร์ของเขาได้รับการเสนอชื่อเข้าชิงรางวัลออสการ์รวม 42 ครั้ง และได้รับรางวัล 7 ครั้ง

## อ้างอิง

หมวดหมู่:ศิษย์เก่าจากมหาวิทยาลัยชิคาโก
หมวดหมู่:ผู้ที่ได้รับรางวัลโทนี
หมวดหมู่:ศิษย์เก่าจากมหาวิทยาลัยนิวยอร์ก
หมวดหมู่:ผู้ที่ได้รับรางวัลแกรมมี
หมวดหมู่:ผู้กำกับภาพยนตร์ยอดเยี่ยม รางวัลออสการ์
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงชายชาวอเมริกันในศตวรรษที่ 20
หมวดหมู่:บุคคลที่เสียชีวิตในปี พ.ศ. 2557
หมวดหมู่:บุคคลที่เกิดในปี พ.ศ. 2474
ลุซมาริ กูเอเดซ

**ลุซมาริ กูเอเดซ** (; เกิดวันที่ 9 สิงหาคม ค.ศ. 1981 ณ รัฐยารากุย ประเทศเวเนซุเอลา – ) เป็นนักยิงธนูทดกำลังชาวเวเนซุเอลา เธอเป็นผู้ชนะเลิศการแข่งยิงธนูเวิลด์คัพ 2009 และชนะการแข่งในหลายรอบของเวิลด์คัพระหว่าง ค.ศ. 2007–2009 รวมถึงได้รับเหรียญรางวัลในการแข่งประเภทบุคคลและทีมทั้งในระดับชาติ, ระดับภูมิภาค และระดับนานาชาติ

ซึ่งใน ค.ศ. 2009 เธอได้กลายเป็นนักกีฬายิงธนูหญิงประเภททดกำลังอันดับหนึ่งของโลก

## อ้างอิง

หมวดหมู่:นักยิงธนูหญิงชาวเวเนซุเอลา
นวัตกรรมแหวกแนว

[thumb|จักรยาน[เพนนี-ฟาร์ธิง|ล้อใหญ่ล้อเล็ก ปี 1880 (ซ้าย) และจักรยานนิรภัย Rover ปี 1886 พร้อมระบบเกียร์]]
ในทฤษฎีธุรกิจ **นวัตกรรมแหวกแนว** () เป็นนวัตกรรมที่สร้างตลาดและเครือข่ายมูลค่าใหม่ หรือเข้ามาในตลาดที่มีอยู่เดิม แต่เข้ามาแทนที่บริษัท ผลิตภัณฑ์ และพันธมิตรชั้นนำในตลาดที่มีอยู่เดิมในที่สุด ในทางทฤษฎี นวัตกรรมแหวกแนวนั้นทำให้บริษัทชั้นนำรักษาตำแหน่งผู้นำในอุตสาหกรรมของตนไว้ได้ยาก คำว่า "นวัตกรรมแหวกแนว" นิยมใช้โดย เคลย์ตัน คริสเตนเซน นักวิชาการชาวอเมริกัน และผู้ร่วมงานของเขาตั้งแต่ปี ค.ศ. 1995

นวัตกรรมทุกอย่างไม่ถือเป็นนวัตกรรมแหวกแนวเสมอไป แม้ว่าจะเป็นนวัตกรรมที่ปฏิวัติวงการก็ตาม ตัวอย่างเช่น รถยนต์คันแรกในปลายคริสต์ศตวรรษที่ 19 ไม่ใช่นวัตกรรมแหวกแนว เพราะรถยนต์ในยุคแรกเป็นสินค้าฟุ่มเฟือยราคาแพงที่ไม่ได้เข้ามาเปลี่ยนแปลงตลาดยานพาหนะที่ใช้ม้าลาก อย่างไรก็ตาม รถยนต์ที่*[[การผลิตจำนวนมาก|ผลิตจำนวนมาก]]* ถือเป็นนวัตกรรมแหวกแนว เพราะทำให้ตลาดการขนส่งเปลี่ยนแปลงไป ในขณะที่รถยนต์ในช่วง 30 ปีแรกไม่มีการเปลี่ยนแปลงอะไรเลย

นวัตกรรมแหวกแนวมักเกิดขึ้นจากบุคคลภายนอกและผู้ประกอบการในวิสาหกิจเริ่มต้นมากกว่าบริษัทชั้นนำในตลาดที่มีอยู่เดิม สภาพแวดล้อมทางธุรกิจของผู้นำตลาดไม่ช่วยอำนวยให้พวกเขาแสวงหานวัตกรรมแหวกแนวเมื่อเกิดขึ้นครั้งแรก เนื่องจากนวัตกรรมเหล่านั้นยังไม่ทำกำไรมากพอในตอนแรก และการพัฒนานวัตกรรมเหล่านั้นอาจดึงทรัพยากรที่หายากไปจากนวัตกรรมยั่งยืน (ซึ่งจำเป็นต่อการแข่งขันกับคู่แข่งในปัจจุบัน) ทีมขนาดเล็กมีแนวโน้มสร้างนวัตกรรมแหวกแนวได้มากกว่าทีมขนาดใหญ่ กระบวนการแหวกแนวอาจใช้เวลานานกว่าในการพัฒนาเมื่อเทียบกับแนวทางแบบดั้งเดิม และความเสี่ยงที่เกี่ยวข้องก็สูงกว่านวัตกรรมรูปแบบอื่น ๆ ที่ค่อยเป็นค่อยไป สถาปัตยกรรม หรือวิวัฒนาการ แต่เมื่อนำไปใช้ในตลาดแล้ว จะสามารถเข้าถึงตลาดได้เร็วขึ้น และส่งผลกระทบต่อตลาดที่มีอยู่เดิมมากขึ้น

## อ้างอิง

หมวดหมู่:การเปลี่ยนแปลงทางเทคโนโลยี
หมวดหมู่:ความเสี่ยง
หมวดหมู่:เทคโนโลยีแบ่งตามประเภท
หมวดหมู่:การจัดการผลิตภัณฑ์
หมวดหมู่:นวัตกรรม
กีฬาบริดจ์ในกีฬามหาวิทยาลัยแห่งประเทศไทย ครั้งที่ 51

**กีฬา[[บริดจ์ (เกมไพ่)|บริดจ์]]ใน[[กีฬามหาวิทยาลัยแห่งประเทศไทย ครั้งที่ 51]]** เป็นการแข่งขันกีฬาบริดจ์ที่จัดขึ้นในจังหวัดเชียงใหม่ กำหนดแข่งขันระหว่างวันที่ 11 มกราคม 2569 - 18 มกราคม  พ.ศ. 2569 โดยได้จัดขึ้นที่หอประชุมทีปังกรรัศมีโชติ มหาวิทยาลัยราชภัฏเชียงใหม่ ศูนย์แม่ริม ในครั้งนี้จะมีการแข่งขันทั้งหมด 6 รายการ ซึ่งมีการชิงชัยเหรียญรางวัลรวมทั้งสิ้น 21 เหรียญ

## สรุปเหรียญรางวัล

## ผู้ได้รับเหรียญรางวัล

นักกีฬาดีเด่นชาย : กฤตพัฒน์ กอนแสน มหาวิทยาลัยธรรมศาสตร์

นักกีฬาดีเด่นหญิง : มหาวิทยาลัยสงขลานครินทร์

ผู้ฝึกสอบดีเด่น : มหาวิทยาลัยเกษตรศาสตร์

หมวดหมู่:กีฬาบริดจ์ในกีฬามหาวิทยาลัยแห่งประเทศไทย
โอเวน คูเปอร์

**โอเวน แพทริก คูเปอร์** (; เกิด 5 ธันวาคม ค.ศ. 2009) เป็นนักแสดงชาวอังกฤษ เขาได้รับการยอมรับในระดับนานาชาติจากบทบาทเปิดตัวในการรับบทเป็นเจมี มิลเลอร์ ผู้ต้องสงสัยคดีฆาตกรรมวัยรุ่น ในมินิซีรีส์ของเน็ตฟลิกซ์ เรื่อง *[[Adolescence (TV series)|อะโดเลสเซนซ์]]* (ค.ศ. 2025) จากบทบาทดังกล่าว เขาได้รับรางวัลรางวัลไพรม์ไทม์เอมมี สาขานักแสดงสมทบชายยอดเยี่ยมในซีรีส์จำกัดหรือซีรีส์รวมเรื่องหรือภาพยนตร์โทรทัศน์ ทำให้เขาเป็นนักแสดงชายที่อายุน้อยที่สุดที่ได้รับรางวัลรางวัลไพรม์ไทม์เอมมี นอกจากนี้ คูเปอร์ยังได้รับรางวัลรางวัลลูกโลกทองคำ สาขานักแสดงสมทบชายยอดเยี่ยม – ซีรีส์ มินิซีรีส์ หรือภาพยนตร์โทรทัศน์ จากบทบาทเดียวกันอีกด้วย

เขารับบทเป็นคัลลัมในซีรีส์ของบีบีซี เรื่อง *[[Film Club (TV series)|ฟิล์มคลับ]]* และมีกำหนดปรากฏตัวในบทฮีทคลิฟฟ์วัยเยาว์ในภาพยนตร์เรื่อง *[[Wuthering Heights (2026 film)|วัทเธอริงไฮต์ส]]* (ค.ศ. 2026)

## ผลงานการแสดง

### ภาพยนตร์

### โทรทัศน์

### มิวสิกวิดีโอ

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2552
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอังกฤษในศตวรรษที่ 21
หมวดหมู่:ผู้ชนะรางวัลลูกโลกทองคำสาขานักแสดงสมทบชายยอดเยี่ยม (โทรทัศน์)
หมวดหมู่:นักแสดงเด็กชายชาวอังกฤษ
หมวดหมู่:นักแสดงภาพยนตร์ชายชาวอังกฤษ
หมวดหมู่:นักแสดงโทรทัศน์ชายชาวอังกฤษ
หมวดหมู่:นักแสดงเด็กชายในภาพยนตร์
หมวดหมู่:นักแสดงชายจากวอร์ริงตัน
หมวดหมู่:ผู้ชนะรางวัลเอมมีไพรม์ไทม์สาขาการแสดงยอดเยี่ยมในมินิซีรีส์หรือภาพยนตร์
หมวดหมู่:นักแสดงเด็กชายในโทรทัศน์
ฮอกกี้ชายชิงแชมป์ยุโรป 2027

**ฮอกกี้ชายชิงแชมป์ยุโรป 2027** จะเป็นการแข่งขันครั้งที่ 21 ของการแข่งขันยูโรฮอกกี้ชิงแชมป์ยุโรปชาย ซึ่งเป็นการแข่งขันกีฬาฮอกกี้ระดับนานาชาติของทีมชายในทวีปยุโรป จัดโดยสหพันธ์ฮอกกี้ยุโรป จัดขึ้นทุกสองปี การแข่งขันครั้งนี้จะเป็นครั้งแรกนับตั้งแต่การแข่งขัน ค.ศ. 2003 ที่มีทีมเข้าร่วมแข่งขันทั้งหมด 12 ทีม และจะใช้รูปแบบการแข่งขันใหม่ โดยทุกนัดจะเป็นการแข่งขันแบบแพ้คัดออกทั้งหมด

การแข่งขันจะจัดขึ้นควบคู่กับการแข่งขันหญิง ณ สนามแข่งขันสองแห่งในลอนดอน ประเทศอังกฤษ ในช่วงฤดูร้อน ค.ศ. 2027 โดยรอบแรกและรอบก่อนรองชนะเลิศจะจัดขึ้นที่ศูนย์ฮอกกี้และเทนนิสลีวัลลีย์ ส่วนรอบรองชนะเลิศและรอบชิงชนะเลิศจะจัดขึ้น ณ สถานที่ซึ่งยังไม่ได้มีการกำหนด นับเป็นครั้งที่สามที่ประเทศอังกฤษเป็นเจ้าภาพจัดการแข่งขันยูโรฮอกกี้ชิงแชมป์ยุโรปชาย และเป็นครั้งที่สองที่การแข่งขันจัดขึ้นในกรุงลอนดอน

## การคัดเลือก
ทั้งแปดทีมจากการแข่งขันการแข่งขันปี ค.ศ. 2025 ผ่านการคัดเลือกเข้าสู่การแข่งขันครั้งนี้โดยอัตโนมัติ เนื่องจากการแข่งขันได้ขยายจำนวนทีมเพิ่มขึ้น โดยจะมีทีมที่ได้อันดับชนะเลิศและรองชนะเลิศจากการแข่งขันการแข่งขันยูโรฮอกกี้ชิงแชมป์ยุโรปชายระดับสอง 2025 รวมถึงทีมอันดับชนะเลิศและรองชนะเลิศจากการแข่งขันรอบคัดเลือกยูโรฮอกกี้ชิงแชมป์ยุโรปชาย ค.ศ. 2026 เข้าร่วมแข่งขันด้วย

### ทีมที่ผ่านเข้ารอบ

## อ้างอิง

หมวดหมู่:การแข่งขันฮอกกี้ชายชิงแชมป์ยุโรป
ชิงแชมป์
การแข่งขันฮอกกี้ชายชิงแชมป์แห่งชาติยุโรป
การแข่งขันฮอกกี้ชายชิงแชมป์แห่งชาติยุโรป
หมวดหมู่:การแข่งขันกีฬาระดับนานาชาติที่จัดขึ้นที่สวนโอลิมปิกแห่งลอนดอน
หมวดหมู่:การแข่งขันฮอกกี้ระดับนานาชาติที่อังกฤษเป็นเจ้าภาพ
หมวดหมู่:ฮอกกี้ในลอนดอน
การแข่งขันฮอกกี้ชิงแชมป์ยุโรป
การแข่งขันฮอกกี้ชิงแชมป์ยุโรป
กีฬาระบำใต้น้ำในเอเชียนเกมส์ 2026

**[[กีฬาระบำใต้น้ำ]]** ใน**[[เอเชียนเกมส์ 2026]]** จะจัดขึ้นที่สนามแข่งขันฟูรูฮาชิ ฮิโรโนะชิน เมโมเรียล ฮามามัตสึ สวิมมิง เซ็นเตอร์ ในจังหวัดชิซุโอกะ ประเทศญี่ปุ่น

เมื่อวันที่ 7 ตุลาคม ค.ศ. 2022 องค์กรกีฬาทางน้ำโลก (ในขณะนั้นใช้ชื่อ ฟีนา) ลงมติแก้ไขกติกาเพื่ออนุญาตให้นักกีฬาชายสามารถเข้าร่วมการแข่งขันประเภททีมได้สูงสุดสองคน

## อ้างอิง

ระบำใต้น้ำ
กีฬาซอฟต์บอลในเอเชียนเกมส์ 2026

**[[กีฬาซอฟต์บอล]]** ใน**[[เอเชียนเกมส์ 2026]]** จะจัดขึ้นที่สนามอันโจ ซอฟต์บอล กราวด์ ในอันโจ จังหวัดไอจิ ประเทศญี่ปุ่น การแข่งขันจัดขึ้นเพียงประเภทเดียว คือ ซอฟต์บอลหญิง

## การคัดเลือก
แปดอันดับแรกจากทั้งหมดสิบทีมที่เข้าร่วมการแข่งขันเอเชียคัพซอฟต์บอลหญิง 2025 จะผ่านการคัดเลือกเข้าสู่การแข่งขันซอฟต์บอลในเอเชียนเกมส์ 2026

## อ้างอิง

ซอฟต์บอล
เรย์ อิจิโนมิยะ

**เรย์ อิจิโนมิยะ** (, เกิด 16 มกราคม 2005) เป็นนักพากย์หญิงชาวญี่ปุ่น เกิดที่ฮกไกโด สังกัด 81 Produce

## อ้างอิง

 
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2548
หมวดหมู่:บุคคลจากจังหวัดฮกไกโด
หมวดหมู่:นักพากย์หญิงชาวญี่ปุ่น
กีฬาคริกเกตในเอเชียนเกมส์ 2026

**[[กีฬาคริกเก็ต]]** จะเป็นหนึ่งใน 38 ชนิดกีฬาที่แข่งขันใน**[[เอเชียนเกมส์ 2026]]** ซึ่งจัดขึ้นในจังหวัดไอจิ ประเทศญี่ปุ่น โดยกำหนดให้มีการแข่งขันทั้งประเภทชายและหญิง ในรูปแบบทเวนตีทเวนตีอินเตอร์เนชันแนล

การตัดสินใจขั้นสุดท้ายเกี่ยวกับการบรรจุกีฬาคริกเกตเข้าสู่การแข่งขันมีกำหนดในปี ค.ศ. 2025 โดยสภาคริกเก็ตเอเชียผลักดันการเสนอดังกล่าว และสภาโอลิมปิกแห่งเอเชีย (โอซีเอ) ประธานรันธีร์ สิงห์แสดงความ “มีความหวัง” ต่อการบรรจุกีฬาเข้าแข่งขัน ทั้งนี้ หากได้รับการบรรจุ การแข่งขันดังกล่าวจะทำหน้าที่เป็นรายการคัดเลือกของทวีปเอเชียสำหรับโอลิมปิกฤดูร้อน 2028 

เมื่อวันที่ 28 เมษายน คณะกรรมการจัดการแข่งขันได้อนุมัติการบรรจุกีฬาคริกเกตและมิกซ์มาร์เชียลอาร์ตเข้าสู่โปรแกรมการแข่งขัน ภายหลังคำร้องขอจากโอซีเอ

## อ้างอิง

คริกเกต
กีฬาฟุตบอลในเอเชียนเกมส์ 2026

การแข่งขัน**[[Association football|ฟุตบอล]]**ใน**[[เอเชียนเกมส์ 2026]]** จะจัดขึ้นที่นาโงยะ, โทะโยะตะ, คะริยะ, กิฟุ, ฟุกุโระอิ และ โอซากะ

การแข่งขันกีฬานี้จะแบ่งออกเป็น 2 รายการ ได้แก่ ฟุตบอลชาย และฟุตบอลหญิง

ญี่ปุ่น เป็นแชมป์เก่าประเภททีมหญิง ขณะที่ เกาหลีใต้ เป็นแชมป์เก่าประเภททีมชาย

## สนามแข่งขัน
มีการใช้สนามแข่งขันทั้งหมด 7 แห่ง ใน 6 เมือง

มีการคัดเลือกสนามแข่งขันจำนวน 11 แห่งสำหรับการเสนอตัวเป็นเจ้าภาพ หลังจากที่นาโงยะได้รับเลือกเป็นเมืองเจ้าภาพ ได้แก่ โทะโยะตะ, นาโงยะ, คะริยะ, โออิตะ, อุตสึโนะมิยะ, โยโกฮามะ, ฮิโรชิมะ, ซุอิตะ, ไซตามะ, ชิบะ และ โจฟุ ก่อนจะคัดเลือกเหลือเพียง โทะโยะตะ, นาโงยะ, คะริยะ, กิฟุ, ชิซุโอกะ, เกียวโต, โอซากะ และ โกเบ จากนั้นจึงตัดชื่อเกียวโตและโกเบออกในวันที่ 30 เมษายน ค.ศ. 2025 โดยไม่มีสนามใดที่ใช้ในการแข่งขันโอลิมปิกฤดูร้อน 2020 หรือ ฟุตบอลโลกหญิงรุ่นอายุไม่เกิน 20 ปี 2012 ถูกนำมาใช้ในรายการนี้ ขณะที่ สนามชิซุโอกะ และ สนามนางาอิ เป็นสนามเพียงสองแห่งที่เคยใช้จัดการแข่งขันฟุตบอลโลก 2002

## ทีมที่เข้าร่วมแข่งขัน
### ทีมชาย

### ทีมหญิง

## อ้างอิง

2026
ฟุตบอล
หมวดหมู่:การแข่งขันฟุตบอลนานาชาติที่ประเทศญี่ปุ่นเป็นเจ้าภาพ
โชตะ ฮายามะ

**โชตะ ฮายามะ** (, เกิด 15 พฤศจิกายน 1995) เป็นนักพากย์ชาวญี่ปุ่น จากจังหวัดยามางุจิ สังกัดแอกเซลวัน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2538
หมวดหมู่:บุคคลจากจังหวัดยามางูจิ
หมวดหมู่:นักพากย์ชายชาวญี่ปุ่น
หมวดหมู่:CS1 maint: numeric names: authors list
กีฬามหาวิทยาลัยแห่งประเทศไทย ครั้งที่ 51

**กีฬามหาวิทยาลัยแห่งประเทศไทย ครั้งที่ 51** หรือ **อินทนิลเกมส์ 2569** จัดที่จังหวัดเชียงใหม่ ระหว่างวันที่ 9 มกราคม – 19 มกราคม พ.ศ. 2569 โดยมีมหาวิทยาลัยแม่โจ้ เป็นเจ้าภาพจัดการแข่งขัน

มหาวิทยาลัยแม่โจ้เคยได้รับเกียรติเป็นเจ้าภาพจัดการแข่งขันกีฬามหาวิทยาลัยแห่งประเทศไทย ครั้งที่ 23 เมื่อปี 2539 ในชื่อ “แม่โจ้เกมส์” และครั้งนี้เป็นครั้งที่สองหลังจากผ่านไปสามทศวรรษ

## การแข่งขัน
### ชนิดกีฬา
;**กีฬาบังคับ** จำนวน 10 ชนิด

;**กีฬาเลือกสากล** จำนวน 19 ชนิด

;**กีฬาเลือกทั่วไป** จำนวน  4 ชนิด 

;**กีฬาไทย** จำนวน  1 ชนิด 
* 

;**กีฬาสาธิต** จำนวน 3 ชนิด

### สถาบันที่เข้าร่วม
สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 51

## สรุปเหรียญการแข่งขัน
สรุปเหรียญการแข่งขันกีฬามหาวิทยาลัยแห่งประเทศไทย ครั้งที่ 51

## อ้างอิง

## แหล่งข้อมูลอื่น
* เว็บไซต์การแข่งขัน

หมวดหมู่:กีฬามหาวิทยาลัยแห่งประเทศไทย
หมวดหมู่:มหาวิทยาลัยแม่โจ้
หมวดหมู่:การแข่งขันกีฬาในจังหวัดเชียงใหม่
กวมในโอลิมปิกฤดูร้อน 2008

**[[กวม]]** เข้าร่วมการแข่งขัน **[[โอลิมปิกฤดูร้อน 2008]]** ที่ปักกิ่ง ประเทศจีน โดยมีคณะกรรมการโอลิมปิกกวมเป็นผู้ส่งนักกีฬาเข้าร่วมการแข่งขัน

กวมส่งนักกีฬาทั้งหมด 6 คน ประกอบด้วยนักกีฬาชาย 4 คน และนักกีฬาหญิง 2 คน เข้าร่วมการแข่งขันในกีฬาทั้งหมด 5 ชนิด ได้แก่ กรีฑา, เรือแคนู, ยูโด, ว่ายน้ำ และ มวยปล้ำ

## ผู้เข้าแข่งขัน
กวมมีนักกีฬาเข้าร่วมการแข่งขันในโอลิมปิกฤดูร้อน 2008 ที่ปักกิ่ง ประเทศจีน รวมทั้งหมด 6 คน จากกีฬา 5 ชนิด

## กรีฑา

กวมส่งนักกีฬาเข้าร่วมการแข่งขันกรีฑาทั้งหมด 2 คน ได้แก่ เดเร็ก แมนเดลล์ ในการแข่งขันวิ่ง 800 เมตร ชาย และ คอร่า อลิคโต ในการแข่งขันวิ่ง 100 เมตร หญิง

แมนเดลล์ ฝึกซ้อมเพื่อการแข่งขันโอลิมปิกโดยการวิ่งประมาณ 40 นาทีในช่วงเช้า ฝึกยกน้ำหนัก และวิ่งในทะเลเพื่อเพิ่มแรงต้าน

การแข่งขันรอบคัดเลือกของวิ่ง 800 เมตร ชาย จัดขึ้นเมื่อวันที่ 20 สิงหาคม ค.ศ. 2008 แมนเดลล์เข้าเส้นชัยเป็นอันดับที่ 8 ในฮีตของตน ด้วยเวลา 1 นาที 57.48 วินาที และไม่ผ่านเข้าสู่รอบรองชนะเลิศ

การแข่งขันรอบคัดเลือกของวิ่ง 100 เมตร หญิง จัดขึ้นเมื่อวันที่ 16 สิงหาคม ค.ศ. 2008 เอลิกโตเข้าเส้นชัยเป็นอันดับที่ 7 ในฮีตของตน ด้วยเวลา 13.31 วินาที และไม่ผ่านเข้าสู่รอบก่อนรองชนะเลิศ

## อ้างอิง

กวม
2008
ประเทศกัวเตมาลาในโอลิมปิกฤดูร้อน 2008

ประเทศกัวเตมาลา เข้าร่วมการแข่งขันในโอลิมปิกฤดูร้อน 2008 ซึ่งจัดขึ้นที่ ปักกิ่ง สาธารณรัฐประชาชนจีน ระหว่างวันที่ 8–24 สิงหาคม ค.ศ. 2008 การแข่งขันครั้งนี้ถือเป็นการเข้าร่วม โอลิมปิกฤดูร้อน ครั้งที่ 14 ของประเทศ (และเป็นโอลิมปิกครั้งที่ 15 หากนับรวม โอลิมปิกฤดูหนาว) นับตั้งแต่เปิดตัวครั้งแรกใน โอลิมปิกฤดูร้อน 1952 ที่เฮลซิงกิ ประเทศฟินแลนด์

กัวเตมาลาส่งนักกีฬาเข้าร่วมการแข่งขันทั้งหมด 12 คน ใน 9 ชนิดกีฬา และ 12 รายการย่อย นับเป็นจำนวนผู้เข้าร่วมน้อยที่สุดของประเทศนับตั้งแต่ โอลิมปิกฤดูร้อน 1980 ที่ มอสโก สหภาพโซเวียต ในจำนวนนักกีฬาทั้งหมด มีนักกีฬา 3 คนที่เข้าร่วมการแข่งขันโอลิมปิกเป็นครั้งที่สอง และหนึ่งในนั้นคือ นักกีฬาเดินแข่งขัน ลุยส์ เฟร์นันโด การ์เซีย ซึ่งเข้าร่วมการแข่งขันโอลิมปิกเป็นครั้งที่สี่

ในทุกรายการที่มีการแข่งขันแบบรอบคัดเลือก (เช่น กรีฑา ว่ายน้ำ เป็นต้น) นักกีฬากัวเตมาลาไม่สามารถผ่านเข้าสู่รอบถัดไปได้ และจนถึงการแข่งขันโอลิมปิกที่ปักกิ่ง กัวเตมาลายังไม่เคยได้รับเหรียญรางวัลจากการแข่งขันโอลิมปิกเลย

ในพิธีเปิดการแข่งขัน นักกีฬาแบดมินตัน เควิน กอร์ดอน ทำหน้าที่เป็นผู้ถือธงชาติของกัวเตมาลา

## แบดมินตัน

เควิน ฮาโรลโด กอร์ดอน บวยโซ เป็นนักกีฬาแบดมินตันเพียงคนเดียวที่เป็นตัวแทนของประเทศกัวเตมาลา ในการแข่งขันโอลิมปิกฤดูร้อน 2008 ที่ปักกิ่ง เขาเกิดเมื่อวันที่ 28 พฤศจิกายน ค.ศ. 1986 ที่ลาอูเนียน เมืองหนึ่งในพื้นที่ตอนในของจังหวัดซากาปาซึ่งตั้งอยู่ใกล้พรมแดนของประเทศฮอนดูรัส โดยขณะเข้าร่วมการแข่งขันโอลิมปิกที่ปักกิ่งเขามีอายุ 21 ปี และไม่เคยเข้าร่วมการแข่งขันกีฬาโอลิมปิกมาก่อนหน้านี้

เมื่อวันที่ 11 สิงหาคม ในการแข่งขันรอบแรก กอร์ดอนพบกับนักกีฬาจาก ประเทศจีน คือ เป่า ชุนไหล ในการแข่งขันเกมแรกซึ่งใช้เวลา 17นาที กอร์ดอนพ่ายแพ้ไปด้วยคะแนน 17–21 ต่อคู่แข่งจากจีน ต่อมาในการแข่งขันเกมที่สองซึ่งใช้เวลา 19นาที เขาทำคะแนนได้ 16 คะแนน ขณะที่เป่า ชุนไหล ทำได้ 21 คะแนน ส่งผลให้เควิน กอร์ดอนพ่ายแพ้ในแมตช์ดังกล่าว และไม่สามารถผ่านเข้าสู่รอบถัดไปได้

## อ้างอิง

ประเทศกัวเตมาลา
2008
ประเทศกายอานาในโอลิมปิกฤดูร้อน 2008

ประเทศกายอานา ส่งนักกีฬาเข้าร่วมการแข่งขันโอลิมปิกฤดูร้อน 2008 ที่ปักกิ่ง ประเทศจีน โดยมีนักกีฬาที่ผ่านการคัดเลือกทั้งหมด 4 คน ได้แก่ อดัม แฮร์ริส มาเรียน เบอร์เน็ตต์ และ อาลีแอนน์ พอมเพย์ ในการแข่งขันกรีฑา และ ไนออล โรเบิร์ตส์ ในการแข่งขันว่ายน้ำ โดยพอมเพย์สามารถผ่านเข้าสู่รอบรองชนะเลิศได้ หลังจากผ่านพ้นรอบแรกของการแข่งขัน

ขณะเดียวกัน อลิกา มอร์แกน (กรีฑา) และ เจอรอน วิลเลียมส์ (จักรยาน) ได้เข้าร่วมค่ายโอลิมปิกเยาวชน ซึ่งจัดขึ้นที่ปักกิ่งในช่วงเวลาเดียวกันกับการแข่งขันกีฬาโอลิมปิก พร้อมกับโค้ชและเจ้าหน้าที่ฝ่ายบริหาร คณะผู้แทนของกายอานาทั้งหมดที่เดินทางไปยังปักกิ่งมีจำนวนรวม 10 คน

การเข้าร่วมการแข่งขันที่ปักกิ่งครั้งนี้ถือเป็นคณะนักกีฬาโอลิมปิกของกายอานาครั้งที่ 15 นับตั้งแต่การเข้าร่วมครั้งแรกในฐานะบริติชเกียนาในการแข่งขันโอลิมปิกฤดูร้อน 1948 โดยกายอานาไม่สามารถคว้าเหรียญรางวัลได้ในการแข่งขันครั้งนี้ และ ไนออล โรเบิร์ตส์ ทำหน้าที่เป็นผู้ถือธงชาติของกายอานาในพิธีการแข่งขันที่ปักกิ่ง

## ว่ายน้ำ

ในขณะนั้น ไนอัลล์ ร็อบเบิร์ตส์ วัย 17 ปี ซึ่งเกิดในกรุง จอร์จทาวน์ เข้าร่วมการแข่งขันในฐานะนักกีฬาว่ายน้ำเพียงคนเดียวที่เป็นตัวแทนของประเทศกายอานาในโอลิมปิกฤดูร้อนที่กรุงปักกิ่ง ร็อบเบิร์ตส์ลงแข่งขันในประเภทฟรีสไตล์ 50 เมตร ชาย และไม่เคยเข้าร่วมการแข่งขันโอลิมปิกมาก่อนหน้านี้

ในการแข่งขันรอบคัดเลือกเมื่อวันที่ 14 สิงหาคม ร็อบเบิร์ตส์ลงแข่งขันในฮีตที่ 6 ของรายการ และทำเวลาได้ 25.13 วินาที โดยเขาเข้าเส้นชัยในอันดับที่ 7 เอาชนะ โมฮาเหม็ด อัตตูมาเน จากประเทศคอโมโรส (29.63 วินาที) และตามหลัง ชากิล กามาล จากประเทศโมซัมบิก (24.93 วินาที) ผู้นำของฮีตดังกล่าว ได้แก่ เยลโลว์ เยอี ยาห์ จากประเทศไนจีเรีย (24.00 วินาที) และ โรดิออน ดาวีลาร์ จากเนเธอร์แลนด์แอนทิลลีส (24.21 วินาที) จากนักกีฬาทั้งหมด 97 คนที่เข้าร่วมการแข่งขันรอบคัดเลือก ร็อบเบิร์ตส์อยู่ในอันดับที่ 69 และไม่ผ่านเข้าสู่รอบถัดไป

;ชาย

## อ้างอิง

ประเทศกายอานา
2008
รูเบิลโซเวียต

**รูเบิล** (; ) เป็นสกุลเงินของสหภาพโซเวียต เริ่มใช้ในปี 1922 และแทนที่รูเบิลจักรวรรดิรัสเซีย หนึ่งรูเบิลแบ่งออกเป็น 100 โคเปค (копейка, พหูพจน์: копейки – kopeyka, kopeyki) ธนบัตรและเหรียญของโซเวียตผลิตโดยรัฐวิสาหกิจกลางแห่งสหพันธรัฐ (หรือโกซนัค) ในมอสโกและเลนินกราด

นอกจากเงินรูเบิลปกติแล้ว ยังมีการออกเงินรูเบิลประเภทอื่น ๆ อีกด้วย เช่น *รูเบิลแปลงสภาพหลายรูปแบบ* รูเบิลโอนได้ รูเบิลหักบัญชี เช็คธนาคารเวเนียชทอร์กแบงก์ (Vneshtorgbank cheque) เป็นต้น นอกจากนี้ ยังมีการใช้รูเบิลเสมือนหลายรูปแบบ (เรียกว่า "รูเบิลไร้เงินสด", ) สำหรับการบัญชีระหว่างองค์กรและการชำระเงินระหว่างประเทศในเขตคอมิคอน

ในปี 1991 หลังจากการล่มสลายของสหภาพโซเวียต เงินรูเบิลโซเวียตถูกแทนที่ด้วยเงินรูเบิลรัสเซียครั้งแรกในปี 1993 และยังคงถูกใช้ในรัฐหลังสหภาพโซเวียต 11 รัฐ ซึ่งก่อตั้งเป็น "เขตเงินรูเบิล" จนถึงปี 1993

## อ้างอิง

## แหล่งข้อมูลอื่น
* Leon Trotsky. ''The Revolution Betrayed.'' Chapter 4 – The Struggle for Productivity of Labor, associated with the issuence of the ruble, 1936
* A commercial site with some relevant historical information
* Catalog of USSR Banknotes from 1922 
* Historical banknotes of the Soviet Union (incl. Banknotes of the successor States of the USSR) 

หมวดหมู่:เศรษฐกิจของสหภาพโซเวียต
หมวดหมู่:สกุลเงินเอเชีย
หมวดหมู่:สกุลเงินยุโรป
หมวดหมู่:สกุลเงินของประเทศรัสเซีย
หมวดหมู่:สกุลเงินที่ล้าสมัยในปัจจุบัน
หมวดหมู่:รัฐหลังสหภาพโซเวียต
หมวดหมู่:การธนาคารในสหภาพโซเวียต
มหาวิทยาลัยเทคโนโลยีคิม แช็ก

**มหาวิทยาลัยเทคโนโลยีคิม แช็ก** () เป็นมหาวิทยาลัยในประเทศเกาหลีเหนือ ตั้งอยู่บนฝั่งแม่น้ำแทดงในเปียงยาง ได้รับการตั้งชื่อตามพลเอก คิม แช็ก

หลักสูตรต่าง ๆ ของมหาวิทยาลัยในด้านเครื่องปฏิกรณ์นิวเคลียร์ อิเล็กทรอนิกส์นิวเคลียร์ เชื้อเพลิงนิวเคลียร์ และวิศวกรรมนิวเคลียร์มีความเชี่ยวชาญเฉพาะด้านในการฝึกอบรมนักวิจัยและบุคลากรทางเทคนิค มีรายงานว่าผู้สำเร็จการศึกษาจะได้รับการบรรจุเข้าทำงานที่ศูนย์วิจัยนิวเคลียร์ย็องบย็อนหรือสถานประกอบการทางนิวเคลียร์ในอำเภอพักช็อน

มหาวิทยาลัยแห่งนี้ได้รับการพิจารณาให้เป็นหนึ่งในมหาวิทยาลัยชั้นนำของประเทศและได้รับนิยามจากบางแห่งว่าเป็นเอ็มไอที (MIT) ของเกาหลีเหนือ

## ประวัติศาสตร์
มหาวิทยาลัยเทคโนโลยีคิม แช็กเดิมเคยเป็นส่วนหนึ่งของมหาวิทยาลัยคิม อิล-ซ็องก่อนจะถูกก่อตั้งขึ้นในฐานะวิทยาลัยเทคโนโลยีเปียงยางใน ค.ศ. 1948 ต่อมาใน ค.ศ. 1951 ระหว่างสงครามเกาหลี ชื่อของวิทยาลัยได้ถูกเปลี่ยนเป็นวิทยาลัยเทคโนโลยีคิม แช็ก

ใน ค.ศ. 1988 วิทยาลัยได้รับการยกฐานะขึ้นเป็นมหาวิทยาลัย ระหว่าง ค.ศ. 1981 ถึง 1993 โครงการก่อสร้างขนาดใหญ่ได้ขยายขนาดของวิทยาเขตให้ใหญ่ขึ้นเป็นสองเท่าจนมีพื้นที่ 400,000 ตารางเมตรดังเช่นในปัจจุบัน

## วิชาการ
มหาวิทยาลัยมี 18 ภาควิชาและประมาณ 80 หลักสูตร มีนักศึกษาประมาณ 10,000 คนและบุคลากร 2,000 คน มีสถาบันวิจัย 10 แห่งและบัณฑิตวิทยาลัย 1 แห่ง มีห้องปฏิบัติการ 54 แห่ง และห้องสมุดที่มีหนังสือประมาณ 600,000 เล่ม วิทยาเขตมีพื้นที่ทั้งหมด 400,000 ตารางเมตร

กรมวิทยาศาสตร์และการศึกษาภายใต้คณะกรรมการกลางพรรคแรงงานเกาหลีทำหน้าที่กำกับดูแลในภาพรวม แต่กรมอุดมศึกษาในกระทรวงศึกษาธิการเป็นผู้บริหารงานด้านบริหาร มีสำนักการศึกษาภายใต้คณะกรรมการประชาชนในทุกเมืองและ/หรือจังหวัดที่ร่วมกำหนดนโยบายทางการศึกษา และสำนักการศึกษาในท้องถิ่นอาจให้ข้อมูลสนับสนุนบางประการแก่โรงเรียนได้

วันที่ 6 มกราคม ค.ศ. 2007 รี ว็อน-ชิล ดำรงตำแหน่งรองอธิการบดี

ใน ค.ศ. 2012 โนโซเทก (Nosotek) ร่วมมือกับนักศึกษาจากมหาวิทยาลัยเทคโนโลยีคิม แช็กเพื่อพัฒนา*[[เปียงยางเรเซอร์]]* (*Pyongyang Racer*) วิดีโอเกมแนวแข่งรถที่เผยแพร่โดยบริษัทนำเที่ยวโครยอทัวร์ (Koryo Tours) เพื่อส่งเสริมการท่องเที่ยวในประเทศเกาหลีเหนือ

## ความสำเร็จ
ใน ค.ศ. 2019 มหาวิทยาลัยอยู่ในอันดับที่ 8 ในการแข่งขันเขียนโปรแกรมระดับวิทยาลัยนานาชาติประจำปี 2019

## ศิษย์เก่าที่มีชื่อเสียง
* พัก จิน-ฮย็อก นักเขียนโปรแกรมและแฮกเกอร์ชาวเกาหลีเหนือ
* พัก ซัง-ฮัก นักกิจกรรมชาวเกาหลีเหนือ
* กาตอต วิโลติกโต นักวิจัยและผู้ลี้ภัยชาวอินโดนีเซียที่อาศัยอยู่ในประเทศเกาหลีเหนือเป็นเวลา 50 ปี

## ดูเพิ่ม
* รายชื่อมหาวิทยาลัยในประเทศเกาหลีเหนือ
* การศึกษาในประเทศเกาหลีเหนือ

## อ้างอิง

## อ่านเพิ่ม
* 

## แหล่งข้อมูลอื่น

* 
* อัลบั้มภาพห้องสมุดอิเล็กทรอนิกส์ มหาวิทยาลัยเทคโนโลยีคิม แช็ก ที่*[[เนนารา]]*
* maxwell.syr.edu


หมวดหมู่:มหาวิทยาลัยในประเทศเกาหลีเหนือ
หมวดหมู่:การศึกษาในเปียงยาง
หมวดหมู่:ก่อตั้งในประเทศเกาหลีเหนือในปี พ.ศ. 2494
หมวดหมู่:สถาปัตยกรรมในคริสต์ศตวรรษที่ 20 ในประเทศเกาหลีเหนือ
หยางโจว

**หยางโจว** () เป็นนครระดับจังหวัดในตอนกลางของมณฑลเจียงซูในภาคตะวันออกของประเทศจีน ตั้งอยู่บนฝั่งเหนือของแม่น้ำแยงซี มีพื้นที่ติดกับนครหนานจิงที่เป็นเมืองหลวงของมณฑลเจียงซูทางตะวันตกเฉียงใต้ ติดกับนครหฺวายอานทางเหนือ ติดกับนครเหยียนเฉิงทางตะวันออกเฉียงเหนือ ติดกับนครไท่โจวทางตะวันออก และติดกับนครเจิ้นเจียงบนอีกฝั่งของแม่น้ำทางใต้ หยางโจวมีประชากร 4,559,797 คนตามสำมะโน ค.ศ. 2020 โดยมี 2,635,435 คนที่อาศัยอยู่ตัวเมืองซึ่งประกอบด้วย 3 เขต

ในอดีต หยางโจวเป็นหนึ่งในนครที่ร่ำรวยที่สุดในจีน เป็นทีรู้จักในหลายยุคสมัยในฐานะเมืองที่มีตระกูลพ่อค้า นักกวี ศิลปิน และนักวิชาการผู้ยิ่งใหญ่ ชื่อของนครหยางโจว ( "มณฑลที่พุ่งขึ้น") มาจากตำแหน่งดั้งเดิมของหยางโจวในฐานะนครหลวงของมณฑลหยางโจว (ยังจิ๋ว) โบราณในจีนสมัยราชวงศ์ หยางโจวเป็นหนึ่งในนครแรก ๆ ที่ได้รับประโยชน์จากเงินกู้ของธนาคารก้อนแรก ๆ ในประเทศจีน ซึ่งนำมาใช้ก่อสร้างโรงไฟฟ้าพลังความร้อนหยางโจวเมื่อ ค.ศ. 1994

หยางโจวยังเป็นเมืองสำคัญสำหรับผลผลิตจากการวิจัยทางวิทยาศาสตร์ โดยปรากฏชื่ออยู่ใน 200 นครชั้นนำของโลกเมื่อ ค.ศ. 2024

## เขตการปกครอง
ปัจจุบัน นครระดับจังหวัดหยางโจวแบ่งเขตการปกครองออกเป็น 6 เขตการปกครองระดับอำเภอ ประกอบด้วย 3 เขต, 2 นครระดับอำเภอ และ 1 อำเภอ แบ่งเป็นอีก 98 เขตการปกครองระดับตำบล ประกอบด้วย 87 เมืองและตำบล และ 11 แขวง

## อ้างอิง

### บรรณานุกรม

* 
* .
* 
* 
* 
* 
* 
* "Yangzhou." *Encyclopedia of China*. ed. Dorothy Perkins. Chicago: Roundtable Press. 1999. 
* 
* 

## แหล่งข้อมูลอื่น

* 
* 
* 
* 


หมวดหมู่:นครในมณฑลเจียงซู
หมวดหมู่:เมืองอารยธรรมแห่งชาติ
หยางโจว (แก้ความกำกวม)

**[[หยางโจว]]** (扬州) เป็นนครระดับจังหวัดในมณฑลเจียงซู ประเทศจีน

**หยางโจว** อาจหมายถึงสถานที่ในประเทศจีนต่อไปนี้:
*แขวงหยางโจว (洋州街道 *หยางโจวเจียเต้า*) แขวงในอำเภอหยาง มณฑลฉ่านซี
*ตำบลหยางโจว (杨洲乡 *หยางโจวเซียง*) ตำบลในอำเภออู่หนิง มณฑลเจียงซี

## สถานที่ในประวัติศาสตร์
*ยังจิ๋ว (揚州 *หยางโจว*) หนึ่งในเก้ามณฑลของจีนโบราณ
*หยางโจว (มณฑลเจียงซู) (揚州) อดีตจังหวัดระหว่างคริสต์ศตวรรษที่ 6 ถึง 20 ในมณฑลเจียงซูปัจจุบัน
*หยางโจว (มณฑลฉ่านซี) (洋州) อดีตจังหวัดระหว่างคริสต์ศตวรรษที่ 6 ถึง 14 ในมณฑลฉ่านซีปัจจุบัน

## ดูเพิ่ม
*หยาง
*หยาง โจว (เกิด ค.ศ. 1992) นักกีฬาวอลเลย์บอลชาวจีน

หมวดหมู่:หน้าแก้ความกำกวมชื่อสถานที่
ลู่ ข่านหรู

**ลู่ ข่านหรู** (; 16 พฤศจิกายน ค.ศ. 1903 – 1 ธันวาคม ค.ศ. 1978) เป็นนักวิชาการวรรณกรรมจันคลาสสิก และผู้ร่วมงานตลอดชีวิตของเฝิง ยฺเหวียนจฺวิน ภรรยาของเขา เขาทำงานที่มหาวิทยาลัยชานตงเกือบตลอดอาชีพการงานของเขา เช่นเดียวกับภรรยา
## อ้างอิง

หมวดหมู่:นักการเมืองจากหนานทง
หมวดหมู่:เหยื่อจากการปฏิวัติทางวัฒนธรรม
หมวดหมู่:นักเขียนจากหนานทง
หมวดหมู่:ศิษย์จากมหาวิทยาลัยแห่งชาติปักกิ่ง
หมวดหมู่:ศิษย์จากมหาวิทยาลัยชิงหฺวา
หมวดหมู่:ศิษย์จากมหาวิทยาัลยปารีส
หมวดหมู่:นักประวัติศาสตร์จากมณฑลเจียงซู
ลาซารัส (บิชอปแห่งมิลาน)

**ลาซารัส** () เป็นอาร์ชบิชอปแห่งมิลานใน ค.ศ. 438 ถึง 449 เขาได้รับเกียรติเป็นนักบุญในคริสตจักรคาทอลิก และมีวันฉลองที่ 11 กุมภาพันธ์

## ชีวิต
ไม่มีข้อมูลที่พบเกี่ยวกับชีวิตและการเป็นสังฆราชของลาซารัส มีรายงานว่าเขามีท่าทางเคร่งขรึม และน่าจะศึกษาที่มิลาน เขาอาจดำเนินมาตรการต่อต้านพวกมาณีกีตามสมเด็จพระสันตะปาปาเลโอที่ 1 ด้วยเช่นกัน

ลาซารัสเสียชีวิตในวันที่ 14 มีนาคม ค.ศ. 449 โดยฝังไว้ในโชสถ์นักบุญนาซารีอุสและเซลซุสที่มิลาน วันฉลองถูกจัดให้อยู่ในวันที่ 11 กุมภาพันธ์ เนื่องจากตกอยู่ในช่วงเทศกาลมหาพรต

## อ้างอิง
นิรันดร์ โขมพัฒน์

เซอนาโตร์ ตวน **นีรัน ตัน กรัน** (; เกิด พ.ศ. 2500) หรือชื่อภาษาไทยว่า **นิรันดร์ โขมพัฒน์** เป็นสมาชิกวุฒิสภาชาวมาเลเซีย ซึ่งได้รับการแต่งตั้งให้เป็นตัวแทนของชุมชนชาวสยามในประเทศมาเลเซีย เมื่อวันที่ 24 กันยายน พ.ศ. 2568 และดำรงตำแหน่งเป็นประธานสโมสรข้าราชการมาเลเซียเชื้อสายไทย (KESSA)

นิรันดร์มีพื้นเพเป็นชาวสยามจากอำเภอบาลิง รัฐเกอดะฮ์ ประเทศมาเลเซีย เขาสมรสกับสมศรี โขมพัฒน์ นิรันดร์เคยดำรงตำแหน่งเป็นผู้พิพากษาศาลเซสชั่น (Session Court) เมืองกัวลากังซาร์ รัฐเประ และมีบทบาทในการสนับสนุนการเรียนภาษา ศาสนา และวัฒนธรรมไทยสำหรับชาวมาเลเซียเชื้อสายสยาม โดยมุ่งหวังให้ชาวสยามกลุ่มนี้สามารถอ่านและเขียนภาษาไทยได้

## อ้างอิง

หมวดหมู่:นักการเมืองมาเลเซีย
หมวดหมู่:บุคคลจากรัฐเกอดะฮ์
หมวดหมู่:ชาวมาเลเซียเชื้อสายไทย
หมวดหมู่:พุทธศาสนิกชนชาวมาเลเซีย
สมาคมกีฬาโรมาในฤดูกาล 2025–26

**ฤดูกาล 2025–26** เป็นฤดูกาลที่ 99 ของสมาคมกีฬาโรมา และเป็นฤดูกาลที่ 74 ติดต่อกันของสโมสรในลีกสูงสุดของฟุตบอลอิตาลี และนอกจากลีกในประเทศแล้ว ในฤดูกาลนี้โรมายังได้เข้าร่วมการแข่งขันโกปปาอีตาเลีย และยูฟ่ายูโรปาลีก

## ลำดับเหตุการณ์
เมื่อวันที่ 6 มิถุนายน ค.ศ. 2025 จิอัน ปิเอโร กัสเปรินีผู้จัดการทีมชาวอิตาลีได้รับการแต่งตั้งให้เป็นผู้จัดการทีมคนใหม่ของสมาคมกีฬาโรมา โดยเข้ามาแทนเกลาดีโอ รานีเอรี  ผู้ซึ่งเป็นตำนานของสโมสร ในขณะเดียวกันรานีเอรีได้รับการเลื่อนตำแหน่งเป็น "ผู้จัดการและที่ปรึกษาอาวุโสของเจ้าของทีม" และได้ประกาศการเกษียณจากการเป็นผู้จัดการทีมฟุตบอล 

## ชุดแข่งขัน

## รายชื่อนักเตะ

## การซื้อขาย
### ตลาดซื้อขายซัมเมอร์
#### กลับจากสัญญายืมตัว

#### ย้ายเข้า

#### ยืมตัวเข้า

:รายจ่ายรวม:  €58 ล้าน

#### ย้ายออก

#### สิ้นสุดสัญญายืมตัว

#### ยืมตัวออก

:รายรับรวม:  €48.25 ล้าน
:ยอดคงเหลือ:  €9.75 ล้าน

### ตลาดซื้อขายวินเทอร์
#### ย้ายเข้า

#### ยืมตัวเข้า

:รายจ่ายรวม:  €27 ล้าน

#### ย้ายออก

#### สิ้นสุดสัญญายืมตัว

#### ยืมตัวออก

:รายรับรวม:  €13 ล้าน
:ยอดคงเหลือ:  €14 ล้าน

## กระชับมิตร
### ก่อนเปิดฤดูกาล

## รายการแข่งขัน
### ภาพรวม

### เซเรียอา

#### ตารางคะแนน

#### ผลงานโดยรวม

#### ผลงานในแต่ละนัด

#### การแข่งขัน
ตารางการแข่งขันประกาศเมื่อวันที่ 6 มิถุนายน ค.ศ. 2025

### โกปปาอีตาเลีย

### ยูฟ่ายูโรปาลีก

#### รอบลีก

การจับสลากรอบลีกได้จัดขึ้นเมื่อวันที่ 29 สิงหาคม ค.ศ. 2025

 

#### รอบแพ้คัดออก

##### รอบ 16 ทีมสุดท้าย
การจับสลากรอบ 16 ทีมสุดท้ายจะจัดขึ้นในวันที่ 27 กุมภาพันธ์ ค.ศ. 2026

## สถิติ
### สถิติทีม

|-
! colspan=14 style="background:#B21B1C; color:#FFD700; text-align:center"| ผู้รักษาประตู

|-
! colspan=14 style="background:#B21B1C; color:#FFD700; text-align:center"| กองหลัง

|-
! colspan=14 style="background:#B21B1C; color:#FFD700; text-align:center"| กองกลาง

|-
! colspan=14 style="background:#B21B1C; color:#FFD700; text-align:center"| กองหน้า

|-
! colspan=14 style="background:#B21B1C; color:#FFD700; text-align:center"| นักเตะที่ย้ายออกระหว่างฤดูกาล

### ผู้ทำประตู

## อ้างอิง

หมวดหมู่:ฤดูกาลของสมาคมกีฬาโรมา
ลาซารัส ชิกวันดาลี

**ลาซารัส ชิกวันดาลี** (; ) เป็นนักดนตรีชาวมาลาวี เขาเป็นบุคคลที่มีภาวะผิวเผือก 

## ชีวิต
ลาซารัสเติบโตในหมู่บ้านนันกุมบา ซึ่งเขาถูกดูหมิ่นเหยียดหยามเนื่องจากสภาพร่างกายของเขา น้องชายของเขาเคยแสดงร่วมกับเขาจนกระทั่งเสียชีวิตด้วยโรคมะเร็งผิวหนังอันเนื่องมาจากภาวะผิวเผือก

หลังถูกค้นพบขณะแสดงดนตรีอยู่บนถนนในลิลองเว เขาได้บันทึกอัลบั้มแรกกับโปรดิวเซอร์ชาวสวีเดน Johan Hugo ภาพยนตร์เกี่ยวกับลาซารัส ซึ่งผลิตโดยมาดอนนา ออกฉายในเทศกาลภาพยนตร์ไทรเบกาในเดือนเมษายน ค.ศ. 2019

## อ้างอิง
รุ้งเพชร

**รุ้งเพชร** เป็นภาพยนตร์ไทยแนวรัก ชีวิต ขนาด 16 มม. พากย์สด ปี พ.ศ. 2504 สร้างโดยกมลศิลป์ภาพยนตร์ กำกับโดยน้อย กมลวาทิน นำแสดงและอำนวยการสร้างโดยรัตนาภรณ์ อินทรกำแหง เข้าฉายครั้งแรกเมื่อวันที่ 29 พฤศจิกายน พ.ศ. 2504 ที่โรงภาพยนตร์เอ็มไพร์ ปากคลองตลาด ภาพยนตร์เรื่องนี้ยังเป็นภาพยนตร์เรื่องแรกในชีวิตการแสดงของสมบัติ เมทะนี ศิลปินแห่งชาติและพระเอกระดับตำนานของเมืองไทย

## เรื่องย่อ
รุ้งเพชรเป็นเด็กสาวกำพร้าจากอยุธยาผู้มีนิสัยแก่นแก้ว และซุกซน แต่มีความจริงใจ รุ้งเพชรเติบโตขึ้นภายใต้ความอุปการะของ พงษ์ พ่อของวราพงษ์ วราฤทธิ์ ขณะที่วราพงษ์ในวัยเด็กต้องเดินทางไปศึกษาต่อที่ต่างประเทศ ทำให้ทั้งสองต้องจากกันไป

เมื่อ วราพงษ์ วราฤทธิ์ (สมบัติ เมทะนี) เดินทางกลับเมืองไทย เขาได้พบกับ รุ้งเพชร (รัตนาภรณ์ อินทรกำแหง) อีกครั้ง ความใกล้ชิดระหว่างทั้งสองก่อให้เกิดทั้งความขัดแย้ง ความเอ็นดู และความผูกพันอย่างไม่รู้ตัว

ขณะเดียวกัน รุ้งเพชรก็ต้องเผชิญกับการกลั่นแกล้งและริษยาจากบรรดาหญิงสาวผู้หมายปองวราพงษ์ ด้วยฐานะ ชาติตระกูล และเสน่ห์ของเขา อุปสรรคเหล่านี้ทำให้รุ้งเพชรต้องเรียนรู้ เติบโต และพิสูจน์คุณค่าของตนเอง 

กาลเวลาหล่อหลอมให้รุ้งเพชรค่อย ๆ เปลี่ยนจากเด็กสาวแก่นแก้ว กลายเป็นหญิงสาวที่งดงามทั้งกายและใจ ส่วนวราพงษ์ก็เริ่มตระหนักถึงความดี ความจริงใจ และความรักอันบริสุทธิ์ที่รุ้งเพชรมอบให้ ในที่สุดความผูกพันที่ก่อตัวขึ้นก็แปรเปลี่ยนเป็นความรักแท้ และทั้งสองได้ครองคู่สมรักกันในที่สุด

## นักแสดง

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2504
หมวดหมู่:ภาพยนตร์ที่กำกับโดย น้อย กมลวาทิน
หมวดหมู่:ภาพยนตร์โดยกมลศิลปภาพยนตร์
หมวดหมู่:ภาพยนตร์รักชีวิตไทย
หมวดหมู่:ภาพยนตร์ที่ถ่ายทำใน 16 มม.
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์ภาษาไทยในคริสต์ทศวรรษ 1960
ตำบลเบ๊วันด่าน

**เบ๊วันด่าน** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลเบ๊วันด่านมีที่ตั้งทางภูมิศาสตร์ดังนี้:
*ทิศเหนือติดกับตำบลกว๋างเวียนและตำบลดกเลิป
*ทิศใต้ติดกับตำบลฝุกฮหว่า
*ทิศตะวันออกติดกับตำบลหวิญกวีและประเทศจีน
*ทิศตะวันตกติดกับตำบลหัญฟุก

## ประวัติ
พื้นที่ของตำบลเบ๊วันด่านเดิมเคยเป็นส่วนหนึ่งของอำเภอฝุกฮหว่า จังหวัดกาวบั่ง

เมื่อวันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมหมู่บ้านบางส่วนของตำบลห่งดาย และตำบลเจียวเอิ๋วเข้าด้วยกัน

ก่อนการรวมตำบลเจียวเอิ๋วมีพื้นที่ 36.21 ตารางกิโลเมตร มีประชากร 1,788 คน ความหนาแน่นของประชากร 49 คนต่อตารางกิโลเมตร ประกอบด้วย 8 หมู่บ้าน ได้แก่ บ๋านบ๊วง, บ๋านกอ, บั๊กว็อง, ข๋วยซุง, หลุงคุ้น, หน่าซาว, หน่าลว่า และเฟียเจี๊ยว ส่วนตำบลห่งดายมีพื้นที่ 19.40 ตารางกิโลเมตร มีประชากร 2,003 คน ความหนาแน่นประชากร 103 คนต่อตารางกิโลเมตร ประกอบด้วย 5 หมู่บ้าน ได้แก่ บั๊กห่ง 1, บั๊กห่ง 2, เลียนห่ง, นามห่ง และหน่าโซ้ย

เมื่อวันที่ 10 มกราคม ค.ศ. 2020 คณะกรรมาธิการสามัญประจำสภาแห่งชาติได้ออกมติเลขที่ 864/NQ-UBTVQH14 ว่าด้วยการจัดระเบียบหน่วยการปกครองระดับอำเภอและตำบลของจังหวัดกาวบั่ง (มติดังกล่าวมีผลบังคับใช้ตั้งแต่วันที่ 1 กุมภาพันธ์ ค.ศ. 2020) โดยได้รวมพื้นที่ 5.90 ตารางกิโลเมตรและประชากร 758 คนจากตำบลห่งดายเข้ากับตำบลเจียวเอิ๋วพื่อจัดตั้งเป็นตำบลเบ๊วันด่าน

หลังจากการจัดตั้งตำบลเบ๊วันด่าน มีพื้นที่ 42.11 ตารางกิโลเมตร และมีประชากร 2,546 คน

เมื่อวันที่ 1 มกราคม ค.ศ. 2020 อำเภอฝุกฮหว่าถูกยุบเพื่อจัดตั้งอำเภอกว๋างฮหว่าขึ้นมาใหม่ โดยตำบลเบ๊วันด่านเป็นส่วนหนึ่งของอำเภอกว๋างฮหว่านับแต่นั้นเป็นต้นมา

เมื่อวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลห่งกว๋าง ตำบลก๊ากลิญ และตำบลเบ๊วันด่าน เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลเบ๊วันด่าน

## อ้างอิง

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
หมวดหมู่:เขตแดนจีน–เวียดนาม
เชอร์รี่ ชีวประวัติดำรงค์

**เชอร์รี่ ชีวประวัติดำรงค์** (, ; เกิด 1 ธันวาคม ค.ศ. 1977) ยังรู้จักกันในชื่อ **เชอร์รี่ ชีวา** () เป็นนักเขียน นักเขียนบทภาพยนตร์ นักแสดงตลก โปรดิวเซอร์ และทนายความชาวอเมริกัน เธอเคยเป็นผู้อำนวยการสร้างบริหารของ*[[แฟมิลี่กาย]]* (และเคยเป็นนักเขียนหญิงเพียงคนเดียวของรายการ) และเป็นผู้อำนวยการสร้างบริหารร่วมของ *[[The Orville]]* และ *[[Resident Alien (TV series)|Resident Alien]]*

เธอเป็นผู้ร่วมเขียนบทและผู้ผลิตภาพยนตร์ *[[แก๊งตัวเจ๊ เฟียสกีข้ามโลก]]* ใน ค.ศ. 2023

## ชีวิตช่วงต้นและการศึกษา
เชอร์รี่ ชีวประวัติดำรงค์เกิดในครอบครัวชาวไทยใน ค.ศ. 1977 ที่โคลัมบัส รัฐโอไฮโอ และเติบโตที่แอนน์อาร์เบอร์ รัฐมิชิแกน เธอจบการศึกษาจากฮิวรอนไฮสกูลใน ค.ศ. 1995 ซึ่งเธอเข้าเรียน AP โดยเป็นบรรณาธิการหนังสือพิมพ์ของโรงเรียนและเล่นในวงออร์เคสตรา เธอเรียนวิชาเอกจิตวิทยาที่มหาวิทยาลัยเยล ซึ่งเธอเขียนบทความให้กับ*[[The Yale Record]]* นิตยสารตลกของมหาวิทยาลัย

ต่อมาเธอได้รับปริญญานิติศาสตร์ดุษฎีบัณฑิตจากคณะนิติศาสตร์ มหาวิทยาลัยนิวยอร์ก ซึ่งเธอเขียนบทความให้กับ Law Revue ซึ่งเป็นนิตยสารตลก ในระหว่างเรียนนิติศาสตร์ เธอใช้เวลาช่วงฤดูร้อนทำงานที่สำนักงานกฎหมาย และช่วงปิดเทอมฤดูหนาวทำงานเป็นพนักงานเสิร์ฟที่ภัตตาคารของพ่อแม่เธอ

## อาชีพ

### ผลงานอื่น
ชีวประวัติดำรงค์เป็นผู้ร่วมเขียนบทและผู้ผลิตภาพยนตร์ *[[แก๊งตัวเจ๊ เฟียสกีข้ามโลก]]* ใน ค.ศ. 2023

### หนังสือ
* with Alex Borstein
*
*

## อ้างอิง

## แหล่งข้อมูลอื่น
* 
* 

หมวดหมู่:นักเขียนรายการโทรทัศน์สัญชาติอเมริกัน
หมวดหมู่:นักเขียนรายการโทรทัศน์หญิงสัญชาติอเมริกัน
หมวดหมู่:ศิษย์จากวิทยาลัยเยล
หมวดหมู่:นักเขียนจากโคลัมบัส (รัฐโอไฮโอ)
หมวดหมู่:ชาวอเมริกันเชื้อสายไทย
ตำบลกาถั่ญ

**กาถั่ญ** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลกาถั่ญมีที่ตั้งทางภูมิศาสตร์ดังนี้:
*ทิศเหนือติดกับตำบลฮวีเกี๊ยปและตำบลทัญล็อง
*ทิศใต้ติดกับตำบลฟานทัญ
*ทิศตะวันออกติดกับตำบลติญตุ้ย
*ทิศตะวันตกติดกับจังหวัดท้ายเงวียน

ตำบลนี้มีน้ำแม่แนวและห้วยนกซวาไหลผ่าน นอกจากนี้ยังมีทางหลวงหมายเลข 34 ตัดผ่านทางตะวันออกเฉียงเหนือของของตำบล

## ประวัติ
หลังปี ค.ศ. 1975 ตำบลกาถั่ญเป็นตำบลหนึ่งในอำเภอเงวียนบิ่ญ

เมื่อวันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมหมู่บ้านและพื้นที่อยู่อาศัยในจังหวัดกาวบั่ง

ภายหลังการควบรวม ในปี ค.ศ. 2021 ตำบลกาถั่ญถูกแบ่งออกเป็น 9 หมู่บ้านย่อย ได้แก่ กาวลู่, ข๋วยหมี, ลุงลี่, หน่าดอง, นัมเซิน, นัมกีม, นกซวา, ข๋วย-งหวา และส่าแป่ง

เมื่อวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลเอียนหลัก และตำบลกาถั่ญ เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลกาถั่ญ

## อ้างอิง

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง